Τον Μάρτιο του 1821 ξεκίνησε η Ελληνική Επανάσταση με στόχο την ανεξαρτησία από την Οθωμανική Αυτοκρατορία. Η Ελλάδα διακήρυξε επίσημα την ανεξαρτησία της, τον Ιανουάριο του 1822, και μετά τη Ναυμαχία του Ναυαρίνου το 1827 την ίδρυση ενός ελληνικού κράτους αναγνώρισε το Πρωτόκολλο του Λονδίνου το 1828. Τα πρώτα σύνορα του ελληνικού κράτους αποτελούνταν από την ελληνική ηπειρωτική χώρα νότια της γραμμής από την Άρτα μέχρι τον Βόλο συν της νήσου Εύβοιας και του νησιωτικού συμπλέγματος των Κυκλάδων στο Αιγαίο. Τα υπόλοιπα εδάφη του σύγχρονου Ελληνικού κράτους (η Κρήτη, τα υπόλοιπα νησιά του Αιγαίου, η Ήπειρος, η Θεσσαλία, η Μακεδονία και η Θράκη), καθώς και η Κύπρος παρέμειναν υπό Οθωμανική κυριαρχία. Περισσότερο από ένα εκατομμύριο Έλληνες ζούσαν τότε στα εδάφη της σημερινής Τουρκίας, κυρίως στα παράλια της Μικράς Ασίας, ειδικά γύρω από τη Σμύρνη, τον Πόντο, την Καππαδοκία, την Κωνσταντινούπολη, την Ανατολική Θράκη την Ίμβρο και την Τένεδο.